钦定古今图书集成/方舆汇编/职方典/第1182卷 > 《鸿轩记》张耒
## 钦定古今图书集成/方舆汇编/职方典/第1182卷 > 《鸿轩记》张耒

鸿轩者，文潜读书舍也。客有言曰：“吾闻之，时其往来
以避寒暑之害，而高飞远举，能使弋人无慕者，鸿也。
今子以戆暗不见事，几得谴辱。子圣世蒙垢忍耻于
泥涂，苟升斗以自养，而欲自比于鸿，不亦愧乎？”张子
曰：“子之言是也。然余居此以己卯之秋，其迁也庚辰
之春，与夫嗷嗷陂泽中，猎食以活。秋至而春去者，得
无类乎。”客曰“然。”